ז'אן ז'אק גוסו גוסו

ז'אן-ז'אק גוסו גוסו (בצרפתית: Jean-Jacques Gosso Gosso; נולד ב-15 במרץ 1983 באביג'אן שבחוף השנהב) הוא כדורגלן עבר ששיחק כקשר אחורי.

קריירה
בשנת 2003, ייצג את חוף השנהב באליפות העולם לנבחרות צעירות. בעונת  זכה באליפות מרוקו עם קבוצתו, וידאד קזבלנקה.

בשנת 2006, הגיע גוסו גוסו לישראל כדי להיבחן בקבוצת מכבי תל אביב. העברת השחקן לא בוצעה, מכיוון שמכבי לא הגיעה להסכמה בעניין סכום דמי העברה שקבוצתו וואידד קזבלנקה הגישה. לאחר מספר חודשים, הגיע גוסו שוב לישראל כדי להיבחן בקבוצת מועדון ספורט אשדוד שהגיעו להסכמה בעניין דמי ההעברה של השחקן, ולבסוף קנתה את כרטיסו והחתימה אותו בינואר 2007 על חוזה לעונה וחצי. במשחק הליגה הראשון שלו במחזור ה-15, פגש גוסו את מכבי תל אביב. בסך הכל שיחק באשדוד עונה וחצי (43 משחקים) וכבש שני שערים.

ב-8 ביולי 2008, הגיע גוסו גוסו להבחן בקבוצת מונקו מהליגה הצרפתית. ב-22 ביולי 2008 הוחתם לשלוש שנים בקבוצה, ששילמה לאשדוד סכום המוערך במיליון דולר. בשלוש שנותיו בקבוצה רשם גוסו גוסו 61 הופעות ושער אחד.

החל מיולי 2011 משחק גוסו גוסו בליגת העל הטורקית. תחילה שיחק באורדוספור, ובאוקטובר 2012 שוחרר מהקבוצה. בינואר 2013 הצטרף לקבוצת מרסין אידמניורדו, אך לא הצליח לסייע לה להינצל מירידה לליגת המשנה. ביולי 2013 חתם בגנצ'לרבירליגי. בשנת 2015 עבר לשחק בקבוצת גזטפה.

גוסו גוסו הוא שחקן נבחרת חוף השנהב החל משנת 2008, במדיה שיחק בגביע אפריקה לאומות 2010 וגביע אפריקה לאומות 2012.

קישורים חיצוניים

כדורגלנים מחוף השנהב
קשרי כדורגל מחוף השנהב
אביג'אן: כדורגלנים
כדורגלני וידאד קזבלנקה
כדורגלני מועדון ספורט אשדוד
כדורגלני מונקו
כדורגלני גנצ'לרבירלי
כדורגלני גזטפה
כדורגלנים זרים בישראל
כדורגלני נבחרת חוף השנהב
ספורטאים זרים במרוקו
ספורטאים איווארים בישראל
ספורטאים איווארים בצרפת
ספורטאים איווארים בטורקיה
כדורגלני גביע אפריקה לאומות 2010
כדורגלני מונדיאל 2010
כדורגלני גביע אפריקה לאומות 2012
איווארים שנולדו ב-1983